**Mesék szárnyán**

Az idei tanévben az Óbudai Harrer Pál Angol Nyelvet Emelt Szinten Oktató Általános Iskola 2.b osztálya is csatlakozott a Digitális Témahéthez. Projektünk címe nem is lehetett más, mint a gyerekekhez közel álló mesék világa; tehát a **Mesék szárnyán** kalandoztunk. Igyekeztem a projekt elkészítésénél a digitális eszközöket beintegrálni a hagyományos oktatási környezetbe. A Digitális Témahét kiemelt szempontjai közül, számunka is célként szerepeltek a következők:

* a digitális technológia alkotó használata és az algoritmikus gondolkodás fejlesztése;  
  a kiemelt figyelmet igénylő tanulók fejlesztése és bevonása;
* a médiatudatosság, a közgyűjtemények digitális tartalmainak nevelésben, oktatásban történő megjelenése;

Három mesét dolgoztunk fel a mesék legfontosabb jellemzőivel. Szövegértelmezési, olvasásstratégiai feladatokat végeztek a gyerekek, miközben jellemezték a szereplőket, helyszínt, válaszokat kerestek a problémákra. Igyekeztem minél színesebb, változatosabb feladatokat tervezni. Ehhez nyújtottak segítséget a különféle alkalmazások többek között: [www.redmenta.com](http://www.redmenta.com/), [www.learningapps.org](http://www.learningapps.org/), [www.canva.com](http://www.canva.com), [www.plickers.com](http://www.plickers.com), <https://wordart.com>

A különféle oktatást segítő applikációk segítségével még szemléletesebbé, játékosabbá és hatékonyabbá varázsoltuk a tanulást. A tanulók tevékenységei megadták a lehetőséget az együttműködésre, a társas készségek fejlesztésére. A projekt zárásaként plakátot, az egyes mesékre jellemző szófelhőket készítettünk, sőt a bátrabbak megpróbálkoztak egy-két új feladat elkészítésével is. A tevékenység során a gyerekek tableteket használtak.

Reméljük, jövőre új kaland vár ránk!

Oláhné Balogh Éva

tanító

A képen beltéri, személy, asztal látható

Automatikusan generált leírás

A képen személy, beltéri, fal, ülő látható

Automatikusan generált leírás

A képen fénykép látható

Automatikusan generált leírás